
ΑΠΟΦΑΣΕΙ Σ 

Αριθ. 12739 (1) 

Τροποποίηση και συμπλήρωση διατάξεων του Ειδικού 
Λογαριασμού Κονδυλίων Έρευνας της Γ.Γ.Ε.Τ. 
(26189-1). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπ’ όψη τις διατάξεις: 

1. Του Ν.1514/85 "για την ανάπτυξη της επιστημονικής 
και τεχνολογικής έρευνας"(ΦΕΚ 13/Α/8-2-85) 

2. Του άρθρου 5 παρ.6 και άρθρου 8 Ν. 2771/99 (ΦΕΚ 
280/Α/16-12-99) "Περί Ειδικών Λογαριασμών και άλλες 
διατάξεις." 

3. Την Κ.Υ.Α. 5439/85(ΦΕΚ 258/Β/85) όπως τροποποιή¬ 
θηκε με τις Κ.Υ.Α. 5056/87 (ΦΕΚ 319/Β/24-6-87), 7401/88 
(ΦΕΚ 308/Β/23-5-88), 570/94 (ΦΕΚ 36/Β/24-1-94), και 
14231 (ΦΟΡ)2738/94 (ΦΕΚ 920/Β/14-12-94) 

4. Τους κανονισμούς των Ευρωπαϊκών Ταμείων και τις 
σχετικές αποφάσεις της Επιτροπής Ευρωπαϊκών Κοινο¬ 
τήτων αναφορικά με την Ελλάδα. 

5. Τις ανάγκες που προέκυψαν από την εφαρμογή των 
ανωτέρω Κ.Υ.Α. και του Ν.2771/99 καθώς και από την λει¬ 
τουργία του Ειδικού Λογαριασμού. 


6. Την αριθμ.1039386/441/Α0006/21-4-2000 (ΦΕΚ 
571/β/21 -4-2000) Κοινή Απόφαση του Πρωθυπουργού και 
του Υπουργού Οικονομικών "Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών." 

7. Την ανάγκη τροποποίησης των ανωτέρω Κ.Υ.Α. για 
την αρτιότερη οργάνωση του Ειδικού Λογαριασμού. 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος των πιστώσεων του Κρατι¬ 
κού Προϋπολογισμού, αποφασίζουμε: 

Τροποποιούμε τις προγενέστερες αποφάσεις μας ως 
εξής: 

1. ΣΚΟΠΟΣ: 

Σκοπός του Ειδικού Λογαριασμού είναι η διάθεση και 
διαχείριση κονδυλίων, που προέρχονται από οποιαδήπο¬ 
τε πηγή για τη χρηματοδότηση των ερευνητικών και τε¬ 
χνολογικών προγραμμάτων έργων και μελετών στα οποία 
αναφέρεται το άρθρο 6 παρ.3 Ν. 1514/85 και στα οποία 
περιλαμβάνονται και εκείνα που εκτελούνται από ερευνη¬ 
τές ή ομάδες ερευνητών που είναι μέλη του Δ. Ε. Π. των ΑΕΙ 
ή ΤΕΙ καθώς και η διάθεση και διαχείριση, εκτός των πα¬ 
ραπάνω κονδυλίων, και των κονδυλίων που προορίζονται 
γιατην κάλυψη των δαπανώνπου αναφέρονται στο άρθρο 
6 παρ.5 του παραπάνω νόμου σε συνδυασμό με τα άρθρα 
3 παρ.4 και 6, 5 παρ. 11,18 παρ.3 και ειδικότερα : 

1) Δαπανών δημοσιευμάτων, εκδόσεων, εκτυπώσεων, 
συνεντεύξεων, εκθέσεων, προβολών, συνεδρίων, σεμινα¬ 
ρίων και λοιπών δαπανών που γίνονται στα πλαίσια της κα¬ 
τάρτισης, σχεδίασης, αξιολόγησης και αξιοποίησης των 
αποτελεσμάτων του ΠΑΕΤ. 

2) Αμοιβών ειδικών επιστημόνων και μελών ομάδων ερ¬ 
γασίας για μελέτες και αξιολογήσεις που ανατίθενται κα¬ 
τά τη διαδικασία της παρ.4.του άρθρου 3του Ν.1514/85. 

3) Απονομής βραβείων και χρηματικών αμοιβών σε σχέ¬ 
ση με το σχεδίασμά, προγραμματισμό και εκτέλεση του 
ΠΑΕΤ και τη δημιουργία καινοτομίας και χορήγησης υπο¬ 
τροφιών με σκοπό την επιμόρφωση και εξειδίκευση σε θέ¬ 
ματα ανάπτυξης της επιστημονικής έρευνας και τεχνολο¬ 
γίας . 

4) Απονομής βραβείων και χρηματικών αμοιβών για την 
αναγνώριση ιδιαίτερα δημιουργικής επιστημονικής και 
τεχνολογικής έρευνας. 

Επί πλέον: 

Η διάθεση και διαχείριση των Αποδόσεων Κεφαλαίων 

του Ν.2216/94 και γενικά των προσόδων από περιουσια¬ 
κά στοιχείατου Λογαριασμού, σύμφωνα μετους σκοπούς 
του και τις ανάγκες της Γ.Γ.Ε.Τ. και του Ειδικού Λογαρια¬ 
σμού, και η διάθεση και διαχείριση των εσόδων από τις ει¬ 
δικές εισφορές που κατατίθενται από τους φορείς οι 
οποίοι προσκομίζουν προτάσεις για χρηματοδότηση από 
τα προγράμματα της Γ.Γ.Ε.Τ., σε αμοιβές αξιολογητών, 
εμπειρογνωμόνων, ελεγκτών που ασχολούνται με την 
αξιολόγηση παρακολούθηση και έλεγχο των έργων μέχρι 
την τελική αποδοχή τους. 

2. ΠΟΡΟΙ ΤΟΥ ΛΟΓΑΡΙΑΣΜΟΥ: 

Α) Κονδύλια από τον προϋπολογισμό δημοσίων επεν¬ 
δύσεων της Γ.Γ.Ε.Τ. 

που προορίζονται για ερευνητικές και τεχνολογικές 
δραστηριότητες ή μελέτες και διατίθενται μέσω του Λο¬ 
γαριασμού στους φορείς υλοποίησης των έργων αυτών, 

Β) Ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους φορείς, ιδιωτικές 
επιχειρήσεις ή ιδιώτες, διεθνείς οργανισμούς και την Ευ¬ 
ρωπαϊκή Ένωση, 

Γ) Έσοδα ή δικαιώματα που προβλέπονται από το άρ¬ 
θρο 31 παρ.δτου Ν. 1514/85, πρόσοδοι από περιουσιακά 
στοιχεία του λογαριασμού, τυχόν τόκοι και οι αποδόσεις 
κεφαλαίων Ν.2216/94, 

Δ) Κάθε είδους δάνεια, 

Ε) Ειδικές εισφορές που καταβάλλονται από τους φο¬ 
ρείς με την υποβολή πρότασης τους για χρηματοδότηση 
από τα προγράμματα της Γ.Γ.Ε.Τ. 

Οι φορείς που εισφέρουν στο Λογαριασμό (στοιχεία Α 
και Βτωνπόρων) έχουν τη δυνατότητα να προσδιορίσουν 
το είδος των δαπανών που θα καλυφθούν με τα κονδύλια 
που διαθέτουν και το χρόνο στον οποίο θα αναλωθούν τα 
κονδύλια αυτά. 

3. ΔΙΟΙΚΗΣΗ ΚΑΙ ΔΙΑΧΕΙΡΙΣΗ ΤΟΥ ΛΟΓΑΡΙΑΣΜΟΥ: 

Όργανο διοίκησης και διαχείρισης του λογαριασμού εί¬ 
ναι η Γραμματεία του Λογαριασμού. 

Η Γραμματεία στελεχώνεται, ανάλογα με τις ανάγκες 
από μόνιμο ή επί συμβάσει προσωπικό που διατίθεται με 
απόφαση του Γ ενικού Γ ραμματέα Έρευνας και Τεχνολο¬ 
γίας. Με την ίδια απόφαση ορίζεται Προϊστάμενος της 
Γραμματείας μόνιμος ή επί συμβάσει υπάλληλος, πτυχι- 
ούχος Ανωτάτης Σχολής με εμπειρία σε διοικητικά και οι¬ 
κονομικά θέματα. 

Με απόφαση του Γενικού Γραμματέα Έρευνας & Τε¬ 
χνολογίας μπορεί να καταβάλλονται αμοιβές στο προσω¬ 
πικό του Ειδικού λογαριασμού για την παροχή υπηρεσιών 
του, καθώς και αμοιβή ανά έτος ίση με τα ισχύοντα για το 
επίδομα ισολογισμού, στους υπηρετούντες στον Ειδικό 
Λογαριασμό, έχοντες ή μη την δημοσιοϋπαλληλική ιδιό¬ 
τητα. Οι αμοιβές αυτές χορηγούνται από τους ίδιους πό¬ 
ρους του Ειδικού Λογαριασμού. 

Με απόφαση του Γενικού Γραμματέα Έρευνας & Τε¬ 
χνολογίας μπορεί να ανατίθεται με σύμβαση έργου, η λο¬ 
γιστική οργάνωση και η τήρηση των βιβλίωντου λογαρια¬ 
σμού σε έμπειρο λογιστή ή λογιστικό γραφείο. 

Η δαπάνη αυτή βαρύνειτον Λογαριασμό, εάν έχει ίδιους 
πόρους, άλλως με όμοια απόφαση επιχορηγείται ο Ειδι¬ 
κός Λογαριασμός από τα κονδύλια του Π.Δ.Ε. με το απαι- 
τούμενο ποσό για την αντιμετώπισή της. 

Η Γ ραμματεία έχει τις παρακάτω αρμοδιότητες : 

α) Εισηγείται τη λήψη μέτρων για την εξασφάλιση πό¬ 
ρων του λογαριασμού. 

β) Παρακολουθεί τη λογιστική και διαχειριστική κίνηση 


του λογαριασμού τηρώντας βιβλία Γ κατηγορίας, όπως 
προβλέπονται απ’ τον κώδικα βιβλίων και στοιχείων και 
προβαίνει στην πληρωμή των δαπανών μετά από εντολή 
του αρμοδίου οργάνου, όπως ορίζεται ειδικότερα παρα¬ 
κάτω. 

γ) Συντάσσει κάθε χρόνο Προϋπολογισμό και Απολογι¬ 
σμό και παρέχει κάθε αναγκαία ενημέρωση στους φορείς 
χρηματοδότησης του Λογαριασμού. Ο Προϋπολογισμός 
και Απολογισμός εγκρίνονται από τον Γ ενικό Γ ραμματέα 
Έρευνας & Τεχνολογίας και υποβάλλονται προς έλεγχο 
και αξιολόγηση στο Υπ. Οικονομικών, σύμφωνα με το Νό¬ 
μο και τις οδηγίες του Γενικού Λογιστηρίου του Κράτους. 

4. ΔΙΑΔΙΚΑΣΙΑ ΔΙΑΘΕΣΗΣ, ΔΙΑΧΕΙΡΙΣΗΣ ΚΑΙ ΔΙΚΑΙΟΛΟ- 
ΓΗΣΗΣΤΩΝ ΚΟΝΔΥΛΙΩΝ ΤΟΥ ΛΟΓΑΡΙΑΣΜΟΥ. 

α) Οι πόροι του λογαριασμού που προέρχονται από 
οποιαδήποτε από τις πηγές που αναφέρονται στην παρ. 2 
της απόφασης αυτής κατατίθενται σε λογαριασμό Τρά¬ 
πεζας με τίτλο "Ειδικός Λογαριασμός Κονδυλίων Έρευ¬ 
νας" και αναλαμβάνονται και διατίθενται με ειδικές εντο¬ 
λές των αρμοδίων προς τούτο οργάνων σύμφωνα με τις 
διαδικασίες που περιγράφονται κατωτέρω. 

β) Διαδικασίες που ακολουθείη Γ ραμματεία του Ειδικού 
Λογαριασμού της ΓΓΕΤ για τη χρηματοδότηση ερευνητι¬ 
κών και τεχνολογικών έργων και μελετών. 

Προβλέπονται τρεις διαδικασίες που αφορούν: 

β.1) Έναρξη χρηματοδότησης προγράμματος, έργου, 
ή μελέτης. 

β.2) Πληρωμή των δαπανών προγράμματος, έργου ή 
μελέτης. 

β.3) Αποδοχή ολοκλήρωσης προγράμματος, έργου, ή 
μελέτης και επιστροφή εγγυητικής επιστολής 

β.1) Διαδικασία έναρξης χρηματοδότησης προγράμμα¬ 
τος, έργου, ή μελέτης. 

Για την έναρξη χρηματοδότησης ερευνητικού ή τεχνο¬ 
λογικού προγράμματος ή έργου ή μελέτης από τον Ειδι¬ 
κό Λογαριασμό, απαιτείται απόφαση έγκρισης του προ¬ 
γράμματος ή έργου. Η απόφαση εκδίδεται με μέριμνα της 
υπηρεσιακής μονάδας της ΓΓΕΤ η οποία είναι αρμόδια για 
τη διαχείριση του προγράμματος ή έργου. Η υπηρεσιακή 
μονάδα που εκδίδει την απόφαση μπορεί να αντιστοιχεί 
σε οργανική μονάδα της ΓΓΕΤ (τμήμα, γραφείο) ή να έχει 
διαδιευθυνσιακό χαρακτήρα και να υπάγεται στον Γ ενικό 
Γ ραμματέα Έρευνας και Τεχνολογίας. 

Η απόφαση περιλαμβάνει τουλάχιστον τα εξής: 

-Τίτλοτου έργου 

- Ανάδοχοτου έργου (ονομασία, διεύθυνση) 

- Χρονική διάρκεια του έργου 

- Κωδικό του έργου (Είναι ο αριθμός με τον οποίο αρ¬ 
χειοθετείται η απόφαση από την αρμόδια υπηρεσιακή μο¬ 
νάδα διαχείρισης του προγράμματος. Ο αριθμός αυτός 
μαζί με τον αριθμό πρωτοκόλλου της απόφασης χρησι¬ 
μοποιείται για να χαρακτηρίσει το έργο). 

- Συνολικό ύψος του προϋπολογισμού και της δημόσιας 
δαπάνης. 

β.2) Πληρωμή δαπανών προγραμμάτων, έργων ή μελε¬ 
τών. 

Για τις πληρωμές δαπανών προγραμμάτων, έργων, ή 
μελετών απαιτούνται: 

β.2.1.1. Εντολή κατανομής εξουσιοδότησης πληρωμής 
από το αρμόδιο τμήμα εκτέλεσης του Προγράμματος Δη¬ 
μοσίων Επενδύσεων, και απόφαση επιχορήγησης του Ει¬ 
δικού Λογαριασμού Κονδυλίων Έρευνας της Γ.Γ.Ε.Τ. 
αναφέροντας: 

- Τη Συλλογική Απόφαση (ΣΑΕ ή ΣΑΜ) 

- Τον αριθμό απόφασης του έργου 

- Τον κωδικό του έργου στο ΠΔΕ 

- Το ποσό της κατανομής 

- Τον ανάδοχο του έργου. 

II. Έγγραφο εντολής για πληρωμή του έργου, η οποία 
περιλαμβάνει: 

Τον κωδικό του έργου (με τον οποίο έχει αρχειοθετηθεί 
από τη μονάδα διαχείρισης του προγράμματος όπου έχει 
ενταχθεί το έργο) 

-Τον αριθμό της απόφασης (αριθμός πρωτοκόλλου και 
ημερομηνία) 

- Τον ανάδοχο του έργου (ονομασία & διεύθυνση) 

- Το ποσό που θα καταβληθεί 

- Τον αριθμό της δόσης 

- Την Τράπεζα και τον αριθμό λογαριασμού του αναδό- 
χου, ή τον δικαιούχο. 

- Βεβαίωση ότι έχει γίνει ο έλεγχος της προόδου έργου. 

- Τα προβλεπόμενα από τον Κ.Β.Σ. και τις άλλες διατά¬ 
ξεις δικαιολογητικά για την έκδοση του χρηματικού 
εντάλματος 

Η εντολή πληρωμής υπογράφεται από τον προϊστάμε¬ 
νο της μονάδας που διαχειρίζεται το πρόγραμμα. 

β.2.2. Η Γραμματεία του Ειδικού Λογαριασμού εκδίδει 
επιταγή προς την Τράπεζα Ελλάδος, με υπογραφή του 
προϊσταμένου της υπηρεσιακής μονάδας που διαχειρίζε¬ 
ται το πρόγραμμα ή έργο και του Προϊσταμένου της 
Γραμματείας του Ειδικού Λογαριασμού και επιδίδεται 
στον ενδιαφερόμενο ή κατατίθεται σε λογαριασμό του. 

β.2.3. Κάθε μήνα, η Γ ραμματεία του Ειδικού Λογαρια¬ 
σμού ενημερώνειτις αρμόδιες για τη διαχείριση των προ¬ 
γραμμάτων, έργων, ή μελετών υπηρεσιακές μονάδες της 
ΓΓΕΤ σχετικά με τις πληρωμές των έργων που έχουν γίνει 
με ενημερωτικό σημείωμα στο οποίο αναφέρει: 

- Το ερευνητικό πρόγραμμα 

- Τους αριθμούς των έργων 

- Τους τίτλους των έργων 

- Τους αναδόχους 

- Τις ημερομηνίες και το ποσό των πληρωμών 

β.3. Αποδοχή ολοκλήρωσης προγράμματος, έργου, ή 
μελέτης. 

β.3.1. Για την αποδοχή της ολοκλήρωσης των προ¬ 
γραμμάτων, έργων, ή μελετών και την επιστροφή της εγ¬ 
γυητικής επιστολής (για όσα έργα έχουν κατατεθεί εγ¬ 
γυητικές επιστολές) απαιτείται εσωτερικό σημείωμα με 
την τεχνική αποδοχή του έργου και την τελική έκθεση οι¬ 
κονομικού ελέγχου του έργου που εκδίδεται από την αρ¬ 
μόδια μονάδα διαχείρισης του προγράμματος ή έργου. Η 
αποδοχή υπογράφεται από τον Γ ενικό Γ ραμματέα Έρευ¬ 
νας & Τεχνολογίας, έπειτα από εισήγηση του Προϊσταμέ¬ 
νου της μονάδας που διαχειρίζεται το πρόγραμμα ή έργο. 

- Ο Γενικός Γραμματέας Έρευνας & Τεχνολογίας με απο¬ 
φάσεις του καθορίζει τα έργα που πρόκειται να ελεγχθούν 
επιτοπίως, δειγματοληπτικά ανά απόφαση ένταξης. 

Ο έλεγχος του φυσικού αντικειμένου, των επιλέξιμων 
δαπανών και των λογιστικών εγγραφών που αφορούν τα 
έργα και προγράμματα που χρηματοδοτούνται από τον 
Ειδικό λογαριασμό, γίνεται στην έδρα του αναδόχου και 
των συνεργαζόμενών φορέων όπου υπάρχουν, δειγματο¬ 
ληπτικά, σύμφωνα με τις οδηγίες του προϊσταμένου της 
υπηρεσιακής μονάδας που χειρίζεται το πρόγραμμα. Ο 
χρηματοδοτούμενος φορέας υποχρεούται σε κάθε πρω¬ 
τότυπο παραστατικό δαπανών να αναγράφει τον κωδικό 


του έργου ή προγράμματος στο οποίο αντιστοιχούν οι δα¬ 
πάνες. Σε περιπτώσεις δαπανών που αφορούν περισσό¬ 
τερα του ενός έργα ή δραστηριότητες, θα αναγράφεται ή 
θα αποδεικνύεται εγκύρως και σύμφωνα με τους λογιστι¬ 
κούς κανόνες ο μερισμός τους. 

Οι χρηματοδοτούμενοι φορείς υποχρεούνται στην τή¬ 
ρηση ξεχωριστού λογαριασμού ανά έργο σύμφωνα με 
τους κανόνεςτου Κ.Β.Σ. & Ε.Γ.Λ.Σ. 

Οι φάκελοι των έργων που διαχειρίζονται οι αρμόδιες 
υπηρεσιακές μονάδες, φυλάσσονται προκειμένου να 
ελεγχθούν από τους ορκωτούς λογιστές. Μετά το πέρας 
του έργου κατατίθενται στον Ειδικό λογαριασμό. 

- Για τα έργα που δεν θα υποστούν επιτόπιο έλεγχο, αυ¬ 
τός μπορεί να διενεργηθεί με φωτοαντίγραφα των δαπα¬ 
νών των αναδοχών φορέων και υπεύθυνη δήλωση ότι τα 
πρωτότυπα παραστατικά τηρούνται στο λογιστήριό τους, 
καθώς και ό,τι άλλο ζητηθεί από την Γ.Γ.Ε.Τ. Έχουν δε τις 
ίδιες υποχρεώσεις για αναγραφή του έργου στα πρωτό¬ 
τυπα παραστατικά δαπανών και στους ξεχωριστούς λο¬ 
γαριασμούς με τους φορείς που ελέγχονται επιτοπίως. 

- Για έργα τα οποία έχουν εγκριθεί από άλλους Οργανι¬ 
σμούς και η Γ ραμματεία τα χρηματοδοτεί, διατηρείται το 
δικαίωμα της Γραμματείας προς έλεγχο, ή, αποδοχή του 
ελέγχου του φορέα χρηματοδότησης. 

- Γ ια έργα τα οποία αναλαμβάνονται από νομικά πρό¬ 
σωπα και αναλύονται σε πολλά υποέργα μικρού σχετικά 
προϋπολογισμού, η αποδοχή τους ως προς το οικονομικό 
σκέλος μπορεί να γίνει με βεβαίωση του αναδόχου φορέα 
ότι έχουν πραγματοποιηθεί οι αντίστοιχες δαπάνες κα¬ 
θώς και πίνακα αυτών ανά κατηγορία δαπάνης. Το δικαί¬ 
ωμα της Γ.Γ.Ε.Τ. προς έλεγχο διατηρείται, όποτε αυτό 
κριθεί αναγκαίο. 

β.3.2. Σε περίπτωση διακοπής της χρηματοδότησης 
ερευνητικού προγράμματος ή έργου, με υπαιτιότητα του 
αναδόχου του προγράμματος ή έργου, ή σε περίπτωση 
αχρεωστήτως καταβληθέντων, αυτά επιστρέφονται στον 
Ειδικό Λογαριασμό ή εφαρμόζονται αναλόγως οι διατά¬ 
ξεις περί Δημοσίων εσόδων. Με αποφάσεις του Γενικού 
Γ ραμματέα Έρευνας & Τεχνολογίας καθορίζεται η χρήση 
των υπολοίπων αυτών κονδυλίων από χρηματοδοτήσεις 
των περιπτώσεων 2Α & 2Β των πόρων. 

β.3.3. Για την επιστροφή των εγγυητικών επιστολών 
εφαρμόζονται αναλόγως οι γενικές διατάξεις. 

γ) Οι παραπάνω διατάξεις ισχύουν και για τις πάσης (ρύ¬ 
σεως δαπάνες που αναλαμβάνει η ίδια η Γ.Γ.Ε.Τ. στα πλαί- 
σιατωνδραστηριοτήτωντης, καθώς καιτης αξιολόγησης 
και αξιοποίησης των αποτελεσμάτων (άρθρο 6 παρ. 5 Ν. 
1514/85). Οι δαπάνες αυτές πραγματοποιούνται με μέρι¬ 
μνα της Γ ραμματείας μετά από απόφαση του Υπουργού 
Έρευνας και Τεχνολογίας ή του νόμιμα εξουσιοδοτημέ¬ 
νου από αυτόν οργάνου. 

γ.1. Οι μετακινήσεις στο εσωτερικό και εξωτερικό που 
είναι απαραίτητες, καταβάλλονται σε βάρος του εγκεκρι¬ 
μένου προϋπολογισμού του έργου, σύμφωνα με τους Κα¬ 
νονισμούς των Ευρωπαϊκών Ταμείων και των Νόμων που 
ισχύουν κάθε φορά. Στους μετακινούμενους χωρίς δημο¬ 
σιοϋπαλληλική ιδιότητα εφαρμόζεται και το άρθρο 31 
παρ.θτου Ν. 1514/85. 

γ.2. Αμοιβές σε αξιολογητές, εμπειρογνώμονες, ελε¬ 
γκτές, έχοντες δημοσιοϋπαλληλική ιδιότητα ή όχι, κατα¬ 
βάλλονται σε βάρος εγκεκριμένου Προϋπολογισμού του 
έργου, με αποφάσεις του Γενικού Γραμματέα Έρευνας & 
Τεχνολογίας. 

γ.3. Για Προμήθειες αγαθών και υπηρεσιών που πραγ¬ 
ματοποιούνται σε βάρος εγκεκριμένου προϋπολογισμού 
εφαρμόζονται οι κανονισμοί των Ευρωπαϊκών Ταμείων, 
των Νόμων, των Π.Δ. περί προμηθειών και οι διατάξεις του 
άρθρου 6 παρ.1 του Ν. 1514/85. 

γ.4. Οι δαπάνες συνεδρίων και σεμιναρίωντης άνω παρ. 
1 περιπτ. α, πραγματοποιούνται μέσα στα όρια του προϋ¬ 
πολογισμού που έχει εγκριθεί με απόφαση του Γενικού 
Γραμματέα Έρευνας και Τεχνολογίας, μετά από πρόταση 
του ενδιαφερομένου φορέα, η οποία πρέπει να συνοδεύ¬ 
εται από λεπτομερές πρόγραμμα. 

γ.5. Για όλες τις παραπάνω δαπάνες της Γ.Γ.Ε.Τ. και 
όσες γενικά είναι αναγκαίες για την εκπλήρωση του σκο¬ 
πού της ακολουθούνται οι διαδικασίες του παραπάνω 
στοιχείου β. 

γ.6. Στον Ειδικό Λογαριασμό υποβάλλονται συνημμέ- 
νως των εντολών πληρωμών, φωτοαντίγραφα των δαπα¬ 
νών της Γ.Γ.Ε.Τ. και ο Ειδικός Λογαριασμός χρηματοδο¬ 
τεί τις αποφάσεις αυτές σύμφωνα μετά οριζόμενα από το 
στοιχείο β. Οι φάκελοι των αποφάσεων φυλάσσονται από 
τις αρμόδιες υπηρεσιακές μονάδες και μετά το πέρας των 
έργων υποβάλλονται στον Ειδικό Λογαριασμό. 

γ.7. Γ ια την αποδοχή ολοκλήρωσηςτων αποφάσεων αυ¬ 
τών ορίζεται επιτροπή από τον Γ ενικό Γ ραμματέα Έρευ¬ 
νας & Τεχνολογίας που εκδίδει σημείωμα για την αποδο¬ 
χή του έργου και την οικονομική διαχείριση. Η αποδοχή 
υπογράφεται κατά τα ανωτέρω οριζόμενα από τον Γενικό 
Γ ραμματέα. 

Οι δαπάνες αυτές δεν αποτελούν λειτουργικές δαπάνες 
του Ειδικού Λογαριασμού. Είναι δαπάνες της Γ.Γ.Ε.Τ. που 
εκτελούνται στα πλαίσια αποφάσεων του Γ ενικού Γ ραμ¬ 
ματέα και χρηματοδοτούνται όπως και τα υπόλοιπα έργα. 

δ) Η διάθεση διαχείριση και δικαιολόγηση των κονδυ- 
λίων που προορίζονται για χρηματοδότηση ερευνητικών 
και τεχνολογικών προγραμμάτων ή έργων που εκτελού- 
νται στα πλαίσια συνεργασίαε με ΕΟΚ και άλλουε Διεθνείε 
Οργανισμούε ή στα πλαίσια διμερούε συνεργασίαε με άλ¬ 
λα κράτη γίνεται είτε απ’ ευθείαε από τον Ειδικό Λογαρια¬ 
σμό τηε ΓΓΕΤ, είτε από τουε Ειδικούε Λογαριασμούε των 
Εκπαιδευτικών Ιδρυμάτων καιτωνεποπτευομένωναπότη 
ΓΓΕΤ Ερευνητικών Κέντρων, ή από άλλους αναδόχους 
φορείς του Δημοσίου ή Ιδιωτικού Τομέα στους οποίουε 
μεταφέρονται από τον Ειδικό Λογαριασμό τηε ΓΓΕΤ, με τη 
διαδικασία του παραπάνω στοιχείου β. 

Οι Ειδικοί Λογαριασμοί και λοιποί φορείς υποχρεούνται 
να υποβάλλουν στη ΓΓΕΤ τα στοιχεία που θα τους ζητη¬ 
θούν κάθε φορά για την δικαιολόγηση των δαπανών που 
πραγματοποιήθηκαν για την εκτέλεση των παραπάνω 
ερευνητικών και τεχνολογικών προγραμμάτων και έργων 
καθώς και κάθε άλλο στοιχείο που τυχόν θα προβλέπεται 
στις εντολές και οδηγίες των διεθνών οργανισμών ή ξέ¬ 
νων κρατών που μετέχουν στη χρηματοδότηση των προ¬ 
γραμμάτων αυτών. 

ε) Τυχόν ειδικές εισφορές που κατατίθενται στον Ειδικό 
Λογαριασμό της Γ.Γ.Ε.Τ. από τους φορείς κατά την υπο¬ 
βολή των προτάσεών τους για χρηματοδότηση, δεν επι¬ 
βαρύνουν τους προϋπολογισμούς των προγραμμάτων, 
έργων ή μελετών και διατίθενται για την κάλυψη των αμοι¬ 
βών αξιολογητών, εμπειρογνωμόνων, ελεγκτών, έχοντες 
ή μη την δημοσιοϋπαλληλική ιδιότητα, που ασχολούνται 
με την αξιολόγηση των προτάσεων και την παρακολού¬ 
θηση των έργων μέχρι την τελική παραλαβή τους. Το 
ύψος των εισφορών καθώς και το ύψος των αμοιβών αυ¬ 


τών καθορίζονται κατ’ έτος με αποφάσεις του Γενικού 
Γ ραμματέα Έρευνας & Τεχνολογίας. Οι εντολές πληρω¬ 
μών διαβιβάζονται στον Ειδικό λογαριασμό από τις υπη¬ 
ρεσιακές μονάδες που ορίζουν τις αξιολογήσεις, ελέγ¬ 
χους κλπ, με βεβαίωση ότι έχει ολοκληρωθεί το έργο και 
οι επιταγές προς τους αμειβόμενους υπογράφονται από 
τον Προϊστάμενο της υπηρεσιακής μονάδας και του ειδι¬ 
κού λογαριασμού. 

ζ) Τα υπόλοιπα κονδύλια των πόρων (στοιχεία Γ και Δ 
των πόρων) διατίθενται με αποφάσεις του Γ ενικού Γ ραμ¬ 
ματέα Έρευνας & Τεχνολογίας για τους σκοπούς και τις 
ανάγκες της Γ.Γ.Ε.Τ. και του Ειδικού λογαριασμού μετά 
από εισηγήσεις των υπηρεσιακών μονάδων και της γραμ¬ 
ματείας του λογαριασμού. 

Οι επιταγές υπογράφονται από τους Προϊσταμένους 
των υπηρεσιακών μονάδων και του Ειδικού Λογαριασμού. 

Στην περίπτωση που η δαπάνη αφορά αποκλειστικά τον 
Ειδικό Λογαριασμό, μετά την έκδοση της σχετικής από¬ 
φασης έγκρισης δαπάνης, η επιταγή υπογράφεται από 
τον προϊστάμενο του Ειδικού Λογαριασμού. 

Γ ια τον έλεγχο της διάθεσης και διαχείρισης των κον- 
δυλίων αυτών ορίζεται επιτροπή κατά τα οριζόμενα στο 
υπό στοιχείο γ.7 της παραγράφου 4. 

5. ΟΙΚΟΝΟΜΙΚΟΣ ΕΛΕΓΧΟΣ: 

Ο τακτικός έλεγχος της οικονομικής διαχείρισης του 
Λογαριασμού και ο έλεγχος του ισολογισμού του πραγ¬ 
ματοποιείται κάθε χρόνο από δύο ορκωτούς ελεγκτές 
που ορίζονται αρμοδίως σύμφωνα με τις κείμενες διατά¬ 
ξεις, ύστερα από αίτηση του Γενικού Γραμματέα Έρευ¬ 
νας και Τεχνολογίας. Οι δαπάνες του ελέγχου βαρύνουν 
το Λογαριασμό εάν έχει ίδιους πόρους και εγκρίνονται με 
αποφάσεις του Γενικού Γραμματέα, άλλως χρηματοδο¬ 
τούνται και εγκρίνονται με όμοιες αποφάσεις από το 
Π.Δ.Ε. της Γ.Γ.Ε.Τ. 

Ο έλεγχος θαενεργείται με βάση τα παραστατικά και τις 
διαδικασίες του Ειδικού Λογαριασμού, τα οποία τηρεί η 
Γραμματεία. Επίσης ελέγχονται δειγματοληπτικά οι φά¬ 
κελοι των έργων που χρηματοδοτούνται από τον Ειδικό 
λογαριασμό. 

Το διαχειριστικό έτος του Λογαριασμού συμπίπτει με το 
οικονομικό έτος. Το πρώτο διαχειριστικό έτος του Λογα¬ 
ριασμού αρχίζει την ημέρα συστάσεως του Λογαρια¬ 
σμού. Το τυχόν χρηματικό υπόλοιπο παραμένει στο Λο¬ 
γαριασμό για τη συνέχιση της χρηματοδότησης των 
ερευνητικών έργων, προγραμμάτων, μελετών και τών λοι¬ 
πών αναγκών για το επόμενο έτος. Οι ορκωτοί λογιστές 
που ασκούντοντακτικό έλεγχο οικονομικής διαχειρίσεως 
του Λογαριασμού υποβάλλουν, μέχριτο τέλος Ιουνίου κά¬ 
θε έτους, έκθεση για τη διαχείριση και τον απολογισμό 
του διαχειριστικού έτους που έληξε. 

Οι εκθέσεις υποβάλλονται στον Γ ενικό Γ ραμματέα Έρευ¬ 
νας καιΤεχνολογίας, και στη Γραμματείατου Λογαριασμού, 
καθώς και όπου προβλέπεται από τις κείμενες διατάξεις. 

Ο Γενικός Γραμματέας Έρευνας και Τεχνολογίας μπο¬ 
ρεί να ζητήσει οποτεδήποτε έκτακτους ελέγχους της οι¬ 
κονομικής διαχειρίσεως του Λογαριασμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ.ΔΡΥΣ ΝΙΚ.ΧΡΙΣΤΟΔΟΥΛΑΚΗΣ 

Αριθ. 191720 (2) 

Τροποποίηση της 190114/98 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις: 

α) Του Ν. 1558/85 "Κυβέρνηση & Κυβερνητικά Ό ργα να" 

β) Του Ν. 212/69 "Περί οργανώσεως & διοικήσεως του 
ΟΑΕΔ" 

γ) Του άρθρου 2 του Π Δ/τος 359/97 (ΦΕΚ240/Α/28-11- 
97) που αφορά τις προϋποθέσεις χορήγησης της Κάρτας 
Παραμονής περιορισμένης χρονικής διάρκειας σε αλλο¬ 
δαπούς. 

2 Το αριθμ. .9001 ./I -154α/12-9-00 έγγραφο της Αστ/κής 
Δ/νσης Αιτ/νίας. 

3 Την αριθμ. 190114/9.7.98 απόφαση του Υπουργείου 
Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της / Νομαρχίας Αιτωλ/νίας, αποφασί¬ 
ζουμε: 

Τροποποιούμε την αριθμ. 190114/98 απόφαση του 
Υπουργού Εργασίας & Κοινωνικών Ασφαλίσεων με την 
οποία συγκροτήθηκε η Επιτροπή Ν. Αιτ/νίας για τη χορή¬ 
γηση Κάρτας Παραμονής περιορισμένης χρονικής διάρ¬ 
κειας σε αλλοδαπούς κατά το μέρος που αφορά τον εκ¬ 
πρόσωπο της Αστ/κής Δ/νσης και ορίζουμε ως τακτικό μέ¬ 
λος τον Κυρίτση Νικόλαο, σε αντικατάσταση του Τσικρικα 
Αποστόλου. 

Κατά τα λοιπά ισχύει η αριθμ. 190114/98 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2000 

ΟΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

□ 

Αριθ. 191729 (3) 

Τροποποίηση της 191203/98 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις: 

α) Του Ν. 1558/85 "Κυβέρνηση & Κυβερνητικά Ό ργα να" 

β) Του Ν. 212/69 "Περί οργανώσεως & διοικήσεως του 
ΟΑΕΔ" 

γ) Του άρθρου 2 του Π Δ/τος 359/97 (ΦΕΚ240/Α/28-11- 
97) που αφορά τις προϋποθέσεις χορήγησης της Κάρτας 
Παραμονής περιορισμένης χρονικής διάρκειας σε αλλο¬ 
δαπούς. 

2. Το αριθμ..948/15.9.2000 έγγραφο του Πρωτοδικείου 
Ξάνθης. 

3. Την αριθμ. 191203/9.7.98 απόφαση του Υπουργείου 
Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Ξάνθης, όπως τροπο¬ 


ποιήθηκε με τις αριθμ. 1915 9/98, 192229/98, 191739/99 
και 191464/2000, αποφασίζουμε: 

Τροποποιούμε την αριθμ. 191203/98 απόφαση του 
Υπουργού Εργασίας & Κοινωνικών Ασφαλίσεων με την 
οποία συγκροτήθηκε η Επιτροπή Ν. Ν. Ξάνθης για τη χο¬ 
ρήγηση κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά, την 
Πρόεδρο της Επιτροπής και ορίζουμε την Πρωτόδικη 
Ξάνθης Αθηνά Μιλίου σε αντικατάσταση της μετατεθεί- 
σης Χαρίκλειας Παραπαγγίδου. 

Κατά τα λοιπά ισχύει η αριθμ. 191203/98 απόφασή μας, 
όπωςτροποποιήθηκεμετις αριθμ. 191549/98,192229/98, 
191739/99 και 191464/00 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

□ 

Αριθ. 5147 (4) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου "Δημοτικός Παιδικός Σταθμός Ιάσμου" 
Ν.Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπ’όψη: 

1. Τις διατάξεις του άρθρου 12 κατ 318 του Ν. 1188/81 
"Περί του κώδικα κατάστασης προσωπικού ΟΤΑ" όπως 
αντικαταστάθηκαν με τις όμοιες των Ν. 1832/89 και 
2307/95,του Ν.2190/94 και των Π.Δ.37α/87 και 22/90. 

2. Το άρθρο 9του Ν.2503/97. 

3. Την αριθ. 670/2-3-2000 απόφαση του Γεν. Γραμ. 
Περ/ρετας περί μεταβίβασης αρμοδιοτήτων στο Γενικό 
Δ/ντή της Περιφέρειας. 

4. Την αριθμ. 3189/30-6-99 απόφαση μας,με την οποία 
συστήθηκε Νομικό Πρόσωπο με την επωνυμία "Δημοτ- 
τκός Παιδικός Σταθμός Ιάσμου" και δημοστεύθηκε στο 
ΦΕΚ 1656/25-8-1999. 

5. Την αριθμ. 20/2000 απόφαση του Δημοτικού Συμβου¬ 
λίου Ιάσμου καθώς καιτηναριθμ. 2/9/31-8-2000 σύμφωνη 
γνωμοδότηση του Υπηρεστακού Συμβουλίου του άρθρου 
37του Ν.2190/94, αποφασίζουμε: 

Εγκρίνουμε την αριθμ. 20/2000 απόφαση του Δημοτι¬ 
κού Συμβουλίου Ιάσμου,που αφορά την ψήφιση του Ορ¬ 
γανισμού Εσωτερικής Υπηρεσίας του Νομικού Προσώ¬ 
που "Δημοτικός Παιδικός σταθμός Ιάσμου", ο οποίος έχει 
ως εξής: 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 

1. Την Υπηρεσία του Νομικού Προσώπου συγκροτείτο 
ΤΜΗΜΑ ΔΙΟΙΚΗΣΗΣ ΚΑΙ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

2. Το τμήμα αυτό διαρθρώνεται στα γραφεία: 

α. Γ ραφείο Διοίκησης και Προσωπικού 

β. Γ ραφείο Λογιστηρίου και Οικονομικής διαχείρισης 

Άρθρο 2ο. 

ΑΡΜΟΔΙΟΤΗΤΕΣ ΓΡΑΦΕΙΩΝ 

1. Στην αρμοδιότητα των γραφείων του Τμήματος ανή¬ 
κει γενικότερα κάθε δραστηριότητα και παροχή υπηρε- 

σιών που άπτεται ζητημάτων του προσωπικού της 
γραμματειακής υποστήριξης του Ν. Π. και του Διοικητικού 
του Συμβουλίου καθώς και όλων των οικονομικής και δια¬ 
χειριστικής φύσεως πράξεων και ενεργειών. 

2. Ειδικότερα: 

α. Γραφείο Διοίκησης και Προσωπικού 

Εκτελεί χρέη γραμματειακής υποστήριξης στο Δ.Σ. του 
Ν.Π. και καταχωρεί τις αποφάσεις που λαμβάνονται 
απ’αυτό στο βιβλίο Πρακτικών Συνεδριάσεων του Δ.Σ. Ο 
γι’αυτό υπεύθυνος υπάλληλος-εργαζόμενος ορίζεται 
από τον πρόεδρο του Δ.Σ. 

Αναλαμβάνει την διεκπεραίωση της αλληλογραφίας 
του Ν.Π. και .του - Προέδρου του. Τηρείτο πρωτόκολλο 
εισερχόμενων και εξερχόμενων εγγράφων, το αρχείο αυ¬ 
τών και τα διεκπεραιώνει στις αρμόδιες υπηρεσίες. Πα- 
ραλαμβάνει τους υπηρεσιακούς φακέλους των εγγρά¬ 
φων που πρέπει να υπογραφούν από τον Πρόεδρο .Φρο¬ 
ντίζει για την δημοσίευση των διακηρύξεων και των 
ανακοινώσεων του Ν. Π. Παρακολουθεί όλη τη δραστη¬ 
ριότητα του Ν.Π. του Δήμου. 

Τηρεί όλα τα διοικητικά βιβλία : βιβλίο μητρώου και πα¬ 
ρουσίας παιδιών, βιβλίο μητρώου και παρουσίας παιδιών, 
βιβλίο μητρώου και παρουσίας προσωπικού. 

Είναι υπεύθυνο για την εφαρμογή όλων των νόμων και 
διαταγμάτων που αφορούν πόσης φύσεως προσωπικό 
που υπηρετεί στο Δημοτικό Ν. Π. και ασκείτις αρμοδιότη¬ 
τες που απορρέουν από τον Κώδικα κατάστασης Δημοτι¬ 
κών και Κοινοτικών υπαλλήλων (Ν. 118 8/81). Τηρεί ατο¬ 
μικούς φακέλους για κάθε υπάλληλο ·, συντάσσει και θε¬ 
ωρεί μισθοδοτικά στοιχεία όλου του προσωπικού και τα 
Προωθεί αρμο,δίως για τη σύνταξη των μισθοδοτικών κα¬ 
ταστάσεων. 

- Εφαρμόζει τό πειθαρχικό δίκαιο και καταρτίζει ονομα¬ 
στικές καταστάσεις των μονίμων υπαλλήλων του Ν.Π; κα¬ 
τά κλάδο καί βαθμό, όπως ορίζουν οι σχετικές διατάξεις 
και συντάσσει τα σχέδια του Οργανισμού Εσωτερικής 
Υπηρεσίας. 

Εκδίδει πιστοποιητικά και τις βεβαιώσεις για την υπηρε¬ 
σιακή κατάσταση του προσωπικού. 

Διεκπεραιώνει κάθε υπόθεση που έχει σχέση με τη χο¬ 
ρήγηση σύνταξης και των "παροχών στο οικείο Ταμείο 
Ασφάλισης των υπαλλήλων που φεύγουν από την Υπηρε¬ 
σία, καθώς και την αναγνώριση και εξαγοράς της προϋ- 
πηρεσίαςτους, όπως και κάθε υπόθεση που έχει σχέση με 
την συνταξιοδότηση του προσωπικού με σχέση εργασίας 
ιδιωτικού δικαίου και την καταβολή της από το νόμο απο¬ 
ζημίωσης. 

Ελέγχει και παρακολουθεί την τήρηση του κανονισμού 
ωραρίου εργασίας. 

Εισηγείται στον Πρόεδρο για τα προσωπικά αιτήματα 
των εργαζομένων. 

Παρέχει υπηρεσίες που αφορούν στην μεταφορά των 
νηπίων, κατευθύνει, τους πολίτες στη διεκπεραίωση των 
υποθέσεων τους και τους ενημερώνει για την καλύτερη 
αντιμετώπιση των προβλημάτων τους που έχουν σχέση 
με την υπηρεσία. 

β. Γ ραφείο Λογιστηρίου και Οικονομικής Διαχείρισης 

Καταρτίζει σε συνεργασία με τις άλλες υπηρεσίες του 
Ν.Π. και τον Πρόεδρο του ΔΣτον Προϋπολογισμό εσόδων 
- εξόδων και τον υποβάλλει έγκαιρα αρμοδίως (στο ΔΣ για 
έγκριση) .Παρακολουθεί την πορεία του Προϋπολογι¬ 
σμού, εισηγείται την αναμόρφωση του, την εγγραφή νέ¬ 
ων εσόδων και την χορήγηση συμπληρωματικών πιστώ¬ 


σεων . Καταρτίζει τον απολογισμό και τηρεί αρχείο ετή¬ 
σιων απολογισμών εσόδων - εξόδων σύμφωνα με τα απο¬ 
λογιστικά στοιχεία που συντάσσει το ταμείο. 

Προγραμματίζει παρακολουθεί την πορεία των εσόδων 
-εξόδων του προϋπολογισμού και εισηγείται τη’σωστή 
κατανομή των πιστώσεων και την απορρόφηση των δα¬ 
πανών για την εκτέλεση έργων, προμηθειών καθώς και 
την κίνηση του χρέους και την περιουσία γενικά. Τηρείτο 
βιβλίο κινητής και ακίνητης περιουσίας. 

Ασχολείται με την προμήθεια και τον έγκαιρο εφοδια¬ 
σμό του Σταθμού με υλικό, εκτός του υλικού των έργων, 
που είναι απαραίτητο για τη σωστή λειτουργία του Ν.Π. 
και προσπαθεί να επιτυγχάνει τη συμφερότερη τιμή με 
την παρακολούθηση τωντιμώντης αγοράς, χωρίς να πα- 
ραγνωρίζειτηνποιότητατουπροςπρομήθεια υλικού. Με¬ 
ριμνά για την εκτέλεση των προμηθειών και συντάσσει 
πρωτόκολλα παραλαβής των υλικών αυτών από τις αντί¬ 
στοιχες επιτροπές παραλαβής, τη φύλαξη του υλικού 
στην αποθήκη, τη συντήρηση του στα οικεία βιβλία απο¬ 
θήκης. 

Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. Εκδίδει καθημερι¬ 
νά τα δελτία εισαγωγής και εξαγωγής υλικού και καταχω¬ 
ρεί στο αντίστοιχο βιβλίο. 

Παρακολουθεί τα εγκεκριμένα δάνεια και τηρεί πίνακες 
ετησίων τοκοχρεολυσίων δόσεων . Φροντίζει για την έκ¬ 
δοση των χρηματικών ενταλμάτων και την υπογραφή αυ¬ 
τών από τον Πρόεδρο του ΔΣ και αρχειοθετεί αντίγραφα 
αυτών μαζί μετά δικαιολογητικά που τα συνοδεύουν σε ει¬ 
δικό φάκελο Συσχετίζει κάθε δαπάνη με τυχόν προηγού¬ 
μενη όμοια και παρακολουθεί την ύπαρξη σχετικής πί¬ 
στωσης για τη δυνατότητα έκδοσης Χ.Ε.Π. Καταχωρεί σε 
αντίστοιχο βιβλίο τις εισπράξεις και πληρωμές που πραγ¬ 
ματοποιούνται κάθε φόρα. Είναι υπεύθυνο για την τήρη¬ 
ση γενικά λογαριασμών,τη συγκέντρωση παραστατικών 
στοιχείων της διαχείρισης και τη φύλαξη και ταξινόμηση 
των δικ/κών εισπραξέων και πληρωμών έτσι που να είναι 
ευχερής ο έλεγχος σε οποιοδήποτε χρόνο. 

ΑΡΘΡΟ 3° 

ΘΕΣΕΙΣ - ΚΑΤΗΓΟΡΙΕΣ - ΚΑΙ ΕΙΔΙΚΟΤΗΤΕΣ ΕΙΣΑΓΩΓΙ¬ 
ΚΟΣ & ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων των κατηγο¬ 
ριών Πανεπιστημιακής, 1 Τεχνολογικής και Δευτεροβάθ¬ 
μιας Εκπαίδευσης ορίζεται ο βαθμός Δ και καταληκτικός 
βαθμός αυτών ο βαθμός Α. 

Εισαγωγικός βαθμός των υπαλλήλων της κατηγορίας 
Υποχρεωτικής. Εκπαίδευσης ορίζεται ο βαθμός Ε και κα¬ 
ταληκτικός βαθμός αυτών ο βαθμός Β. 

2. Αριθμός θέσεων κατά κατηγορίες και ειδικότητες 
α. Κατηγορία ΤΕ Τεχνολογικής Εκπαίδευσης 

ΤΕ Βρεφονηπιοκόμων με βαθμό Δ-ΑΔύο (2) 

ΤΕ 2 Κοινωνικών Λειτουργών με βαθμό Δ-Α Μία (1) 

ΤΕ 17 Διοικητικών-Λογιστών με βαθμό Δ-Α Μία(1) 
β. Κατηγορία ΔΕ Δευτεροβάθμιας Εκπαίδευσης 
ΔΕ 1 Διοικητικών με βαθμό Δ-Α Μία (1) 

ΔΕ 8 Βοηθών βρεφοκόμων - παιδοκόμων με βαθμό Δ-Α 
Μία (1) 

ΔΕ 29 Οδηγών Αυτοκινήτων με βαθμό Δ-Α Μία (1) 
γ. Κατηγορία ΥΕ Υποχρεωτικής Εκπαίδευσης 
ΥΕ 1 Γ ενικών καθηκόντων με βαθμό Ε-Β Μία (1) 

ΥΕ 14 Μαγείρων με βαθμό Ε-Β Μία (1) 

ΥΕ 16 Καθαριστριών με βαθμό Ε-Β Μία (1) 

Άρθρο 4° 

ΣΥΝΘΕΣΗ - ΚΑΤΑΝΟΜΗ ΠΡΟΣΩΠΙΚΟΥ ΣΤΑ ΓΡΑΦΕΙΑ 

1. α. Γραφείο Γραμματείας και Προσωπικού ; 

(2) υπάλληλοι ΤΕ Βρεφονηπιοκόμων με βαθμό Δ-Α 
(1) υπάλληλος ΤΕ2 Κοινωνικών Λειτουργών με βαθμό Δ¬ 
Α. 

(1) υπάλληλος ΔΕΙ Διοικητικών με βαθμό Δ-Α 
(1) υπάλληλος ΔΕ 8 Βοηθών βρεφοκόμων -παιδοκόμων 
με βαθμό Δ-Α 

(1) υπάλληλος ΔΕ290δηγών Αυτοκινήτων με βαθμό Δ-Α 
(1) υπάλληλος ΥΕ 1 Γενικών καθηκόντων με βαθμό Ε-Β 
(1) υπάλληλΟΣ ΥΕ14 Μαγείρων με βαθμό Ε-Β 
(1) υπάλληλος ΥΕ16 Καθαριστριών με βαθμό Ε-Β 
β. Γ ραφείο Λογιστηρίου και Οικονομικής διαχείρισης 
(1) υπάλληλος ΤΕ 17-Διόικητικών - Λογιστικών με βαθμό 
Δ-Α 

2. Η κατανομή του προσωπικού στα γραφεία του Ν.Π. 
γίνεται με απόφαση . του Προέδρου του ΔΣ ανάλογα με 
τις ανάγκες του Ν.Π. και σε εφαρμογή του παρόντος Ορ¬ 
γανισμού . 

Άρθρο 5° 

ΔΙΕΥΘΥΝΣΗ, ΕΠΟΠΤΕΙΑΤΜΗΜΑΤΩΝ - ΓΡΑΦΕΙΩΝ 
Όλα τα παραπάνω γραφεία λειτουργούν υπό την ενιαία 
διεύθυνση, εποπτεία ■ και έλεγχο του Προϊσταμένου και 
του Προέδρου του ΔΣ και τελούν υπό την ανώτατη διεύ¬ 
θυνση, εποπτεία του Δημάρχου. 

Άρθρο 6° 

ΠΡΟΪΣΤΑΜΕΝΟΙ ΤΜΗΜΑΤΩΝ 

1. Προϊστάμενοι τμημάτων και γραφείων ορίζονται πά¬ 
ντοτε με απόφαση του Προέδρου του ΔΣ οι κρινόμενοι 
υπάλληλοι από το αρμόδιο Υπηρεσιακό Συμβούλιο, ανα- 
πληρούμενοι σε περίπτωση απουσίας ή κωλύματος συμ- 
φώνα μετηνπαρ. 19του άρθρου 38του Ν.2190/94 

2. Είναι υπεύθυνοι για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στο τμήμα που προΐστανται .Φροντίζου για την 
εφαρμογή των νόμων, διαταγμάτων, αποφάσεων και 
εγκυκλίων που τους κοινοποιούνται, ενημερώνοντας 
τους υπαλλήλους τους δίνοντας τις αναγκαίες επεξηγη¬ 
ματικές οδηγίες για την εκτέλεση τους .Κατανέμουν την 
εργασία στους υπαλλήλους και τους καθοδηγούν, ελέγ¬ 
χουν Δε την καθημερινή τους παρουσία, εργατικότητα 
και, την πειθαρχεία τους. Εκτελούντις εντολές ’του Προ¬ 
έδρου του ΔΣ, εισηγούνται σ’αυτόντις υποθέσεις της αρ¬ 
μοδιότητας τους . Συντάσσουν τις εκθέσεις αξιολόγησης 
των υπαλλήλων τις οποίες στη συνέχεια υποβάλουν στον 
Πρόεδρο του ΔΣ. 

Άρθρο 7° 

ΚΑΘΗΚΟΝΤΑ ΥΠΑΛΛΗΛΩΝ 

1. Σχετικά με τα ειδικά καθήκοντα και τις αρμοδιότητες 
του προσωπικού για κάθε επιμέρους ειδικότητα ισχύουν 
τα αναφερόμενα στα άρθρα 17 και 18 του "Πρότυπου Κα¬ 
νονισμού Λειτουργίας Δημοτικών Νομικών Προσώπων 
Παιδικών και Βρεφονηπιακών Σταθμών" αριθμ.Π2β /2827 
υπουργική απόφαση που δημοσιεύτηκε στο 
αριθμ.637/30-07-97 ΦΕΚ). 

2. Γενικότερα στα πλαίσια των αρμοδιοτήτων που τους 
έχουν ανατεθεί και ανεξάρτητα απ’ την εργασιακή τους 
σχέση, οι υπάλληλοι εκτελούν την εργασία τους με προ¬ 
σοχή, επιμέλεια και ευσυνυδισία, κάτω απ’ τις οδηγίες και 


κατευθύνσεις του Προέδρου ή Προϊσταμένου τους, σύμ¬ 
φωνα με την κείμενη νομοθεσία. 

3. Ο Πρόεδρος του ΔΣ κατανέμει αρμοδιότητες στους 
υπαλλήλους με βάση τις συνολικές ανάγκες του Ν.Π. και 
μπορεί να απασχολεί οποιονδήποτε απ’το προσωπικό του 
για την εκτέλεση κάθε άλλης εργασίας αν το απαιτούν οι 
ανάγκες που κάθε φορά προκύπτουν. 

Άρθρο 8° 

1. Ορισμένες από τις θέσεις εργασίας που προβλέπο- 
νται στο άρθρο 3 του παρόντος θα καλυφθούν μετά την 
αυτοδίκαιη μετάταξη κάθε κατηγορίας προσωπικού που 
κατείχε ή κατέχει οργανικές θέσεις μόνιμου 1 προσωπικού 
ή με σχέση εργασίας ιδιωτικού δικαίου αορίστου χρόνου 
του Κρατικού Παιδικού Σταθμού Ιάσμου, στο Νομικό πρό¬ 
σωπο του Δήμου και θα καταλάβουν αντίστοιχες θέσεις 
του παρόντος Οργανισμού (παρ.7άρθρο9Ν.2503/97. 

2 Η πλήρωση κενών θέσεων του Ο.Ε.Υ. του Ν.Π. θα γί¬ 
νουν με τις ισχύουσες κάθε φορά διατάξεις για το διορι¬ 
σμό και την πρόσληψη προσωπικού στους ΟΤΑα’ βαθμού 
. Τα τυπικά προσόντα διορισμού προβλέπονται από τα 37 
α/87 και 22/90 Προεδρικά Διατάγματα (ΦΕΚ 11/Α/ 
87.7/Α/90). 

3 Η Διοικητική και Οικονομική υπηρεσία θα εκτελείται 
από υπάλληλο -εργαζόμενοτου Σταθμού που θα ορίζεται 
από τον Πρόεδρο του ΔΣ ή από δημοτικό υπάλληλο που 
θα ορίζεται με απόφαση του Δημάρχου . 

Άρθρο 9° 

Η ισχύς του παρόντος Οργανισμού αρχίζει από τη δη¬ 
μοσίευση του στην εφημερίδα της Κυβερνήσεως. 

Άρθρο 10° 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 15.000.000 δρχ. στους 
αντίστοιχους κωδικούς αριθμούς για την κάλυψη της μι¬ 
σθοδοσίας του υπηρετούντος προσωπικού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 4 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

□ 

Αριθ. 3105 (5) 

Απαγόρευση κυνηγίου Περιορισμένης χρονικής διάρκει¬ 
ας στην περιοχή του Δημ. Διαμ. Καλλιθέας Δήμου Φι- 

λιατών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας Υπόψη: 

1 Τις διατάξεις του άρθρου 58παρ. 5 του ΝΔ. 86/69 «πε¬ 
ρί δασικού κώδικα» που προστέθηκε με το άρθρο 7 παρ. 3 
του Ν. 177/75 "περί αντικατάστασης και συμπλήρωσης 
διατάξεων του ΝΔ. 86/69" 

2 Τις διατάξεις του Π.Δ 94/93 (ΦΕΚ 40/Α 722-3-93) «πε¬ 
ρί καθορισμού αρμοδιοτήτων, που διατηρούνται από τον 
Υπουργό και τις Περιφερειακές αρχές ή όργανα διανο- 
μαρχιακού επιπέδου του Υπ. Γεωργίας" 

3. Τις διατάξεις του Ν. 2503/95 (ΦΕΚ 107 Α’ /30-5-97 ) 

"Διοίκηση, οργάνωση, στελέχωση της περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις." 

4. Τις διατάξεις του Ν.2637/98(ΦΕΚ 200/27-8-98) 

5. Την με αριθ. 414985/29-11-85 (ΦΕΚ757/18-12-85) κοι¬ 
νή απόφαση των Υφυπουργού Εθνικής Οικονομίας και 
Αναπληρωτή Υτ Γεωργίας "Μέτρα διαχείρησης της 
άγριας πτηνοπανίδας" 

6. Την με αριθ. 25487/30-9-97 απόφαση του Γ Γ Π Ηπεί¬ 
ρου "Περί εξουσιοδότησης των προϊστάμενων Δ/νσεων 
Δασών των Νομών". 

7 Την με αριθ. 99730/3482/1-8-2000 απόφαση του Υπ. 
Γεωργίας "Ρυθμίσεις Θήρας για την κυνηγετική περίοδο 
2000-2001 " 

8. Την με αριθ. 99778/3949/7-9-2000 δ/γήτου Υπ- Γεωρ¬ 
γίας 

9. Το γεγονός ότι στην περιοχή του Δημ. Διαμ. Καλλιθέ- 
ας, Δήμου Φιλιατών, έλαβε χώρα δασική πυρκαγιά, η 
οποία κατέστρεψε την δασική βλάστηση και γενικά προ¬ 
ξένησε ζημιά στο οικοσύστημα της περιοχής, του οποίου 
η αποκατάσταση κρίνεται αναγκαία, αποφασίζουμε: 

1 Απαγορεύουμε το κυνήγι όλων των θηραμάτων από 
25-9-2000 έως 24-9-2005 ,στην περιοχή του Δημ. Διαμ. 
Καλλιθέας Δήμου Φιλιατών σε έκταση εμβαδού - 1700 - 
στεμ. περίπου όπως αυτή απεικονίζεται στο συνημμένο 
χάρτη και ορίζεται ως ακολούθως: 


Αρχίζει από Γέφυρα “Πηγές Κεφαλόβρυσου Λίστας" συ- 
νεχίζει τον επαρχιακό δρόμο προς Λεπτοκαρυά τον οποίο 
ακολουθεί μέχρι να συναντήσει την οριογραμμή των διοι¬ 
κητικών ορίων Καλλιθέας Θεσ/τίας και Γρανιτσοπούλας 
Ιωαννίνων, ακολουθεί την οριογραμμή αυτή έως τη θέση 
"Χωράφια Παπακώστα" συνεχίζει την οριογραμμή των Νο¬ 
μών Θεσ/τίας - Ιωαννίνων διασχίζοντας το Ρέμμα Ξηρο- 
πόταμος, Κούτσι και Ρέμμα Κλεισούρας και κατόπιν συ¬ 
νεχίζει τη νοητή γραμμή έως τη Γέφυρα" Πηγές Κεφαλό¬ 
βρυσου Λίστας" όπου και άρχισε. 

2. Από τις διατάξεις της απόφασης αυτής δεν προκα- 
λείται δαπάνη εις βάρος του Κρατικού Προϋπολογισμού. 

3. Οι παραβάτες της παρούσας τιμωρούνται με τις ποι¬ 
νές, που προβλέπονται από τα άρθρα 287 παρ. 9 και 18 
Όϋ Ν.Δ. 86/69 ' Περί δασικού κώδικα 11 και του άρθρου 9 
παρ. 3 της με αρ-θ 414985/85 (ΦΕΚ 757/ Β’ / 85) κοινής 
απόφασης των Υπουργών Εθνικής Οικονομίας και Γεωρ- 
γΐας". 

4. Η απόφαση αυτή να δημοσιευθεί στην Εφημερίδατης 
Κυβερνήσεως (άρθρο 3 Ν. 177/75 ΦΕΚ 205 /Α' /1975) 

Ηγουμενίτσα, 25 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Δ/ντής Δασών 
ΧΡΙΣΤΟΣ Α. ΡΑΠΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




